Ներկայացնելով նախապատմությունը՝ Արթուր Վանեցյանն ասաց, որ ստացել է հաղորդագրություն, փորձագիտական կարծիք, որտեղ եղել է հիմքերի հետ կապված որոշակի պարզաբանման խնդիր: «Հաղորդագրությունն ուղարկել եմ պարոն Խաչատրյանին, և նա՝ որպես իրավաբան, տվել է այդ հարցի հետ կապված բացատրությունները: Իրավական մասով պարոն Խաչատրյանն ավելի մանրամասն կներկայացնի: Ես ուղղակի ուզում եմ ևս մեկ անգամ շեշտել, որ այն, ինչ մենք անում ենք, այն պայքարը, որը մենք սկսել ենք, շարունակելու ենք, և մեզ ոչ մի բան չի խանգարելու: Մեր սկսած գործին որևէ խոչընդոտ չի կարող լինել: Հայաստանից թալանված գումարները վերադարձվելու են հետ, մարդասպանները կանգնելու են դատարանի առջև, և այդ գործընթացն անկասելի է»,- ընդգծեց նա: